Lav et referat af nedenstående tekst:

Tekst:
Det er ikke kun i Nordjylland, at den kraftige blæst tager til. Også vores naboer i Norge og Sverige mærker til vindstødene, og det medfører ændringer i færgetrafikken. Både ColorLine, StenaLine og Læsøfærgen har fra morgenstunden måttet tage konsekvensen af det tiltagende blæsevejr. Ved StenaLine er afgangen fra Frederikshavn til Oslo kl. 9 aflyst. De forventer at kunne gennemføre afgangene på ruten Frederikshavn-Göteborg, men man må være forberedt på, at der kan opstå forsinkelser. ColorLine har måttet aflyse afgangene mellem henholdsvis Kristiansand og Hirtshals og Hirtshals og Larvik. Også Læsøfærgen måtte fredag morgen se sig slået af vejrforholdene. Afgangene klokken 07.50 og 09.40 var således aflyst. Afgangen klokken 11.30 fra Frederikshavn afgår planmæssigt, og man forventer ikke flere aflysninger resten af dagen. Ved Fjord Line er alle afgange stadig i rute, men gæsterne skal være forberedt på forsinkelser af omkring en times varighed.

Referat:
Det tiltagende blæsevejr har medført flere aflysninger af færgeafgange.